2011. aasta Haapsalu lastekodupõleng

2011. aasta Haapsalu lastekodupõleng oli Haapsalu lastekodus (Kastani tänav 9) 20. veebruaril toimunud tulekahju, milles hukkus vingumürgituse tagajärjel kolm tüdrukut, viis 7–16-aastast poissi ja kaks 20–21-aastast hooldusalust. Haapsalu äärelinnas paikneva asutuse kasvandikud on raske või sügava puudega noored inimesed. 

Tragöödia on Eesti taasiseseisvusaja ohvriterohkeim tulekahju, kus ohvriteks lapsed. 

Vabariigi valitsus kuulutas 21. veebruari leinapäevaks. Sama päeva lõunal viibis õnnetuspaigal president Toomas Hendrik Ilves. Õhtul toimus Haapsalu Toomkirikus mälestusteenistus.

Sündmuste kulg 
Ühekorruselise puithoone põlengust teatati häirekeskusesse kell 14.30, samas hakkas tööle ka tulekahjusignalisatsioon. Kohe reageeris neljaliikmeline päästemeeskond Haapsalust, hiljem lisandusid Risti, Nõva ja Lihula komando mehed. Päästjate kohale jõudes põles maja lahtise leegiga. 20-kraadises pakases tegutsenud tuletõrjujatega liitusid reservpäästerühma liikmed ja kaitseliitlased. Sama päeva õhtuks kell 19.17 lõpetati Haapsalu lastekodu kustutustööd. Hilisem õnnetuspaiga vaatlus näitas, et põleng oli alanud voodihaigete ruumist.

1950. aastal rajatud väikelastekodus viibis tulekahju puhkemise ajal 37 last ja 9 täiskasvanut. Evakueeritud inimesed paigutati kõrval olevasse Haapsalu noortekodusse ja sotsiaalmajja. Edaspidi siirduvad lapsed Vidruka ja Haapsalu sanatoorsesse internaatkooli ning Haapsalu neuroloogilisse rehabilitatsioonikeskusesse. Kohe reageerinud vabatahtlike abiga suudeti majast välja tuua suurem osa asutuse majapidamistarbeist. 

Kolmandik hoonest hävis ja umbes 200 ruutmeetrit majast on kasutuskõlbmatu. Haapsalu lastekodu oli kindlustatud 13 miljonile kroonile. Taastamistööde esialgne maksumus võib küündida kuni 1 miljoni euroni.

Kannatanute abistamiseks laekusid rahalised annetused rahandusministeeriumi kontodele, UNICEF-i Eesti annetuskontole (märksõna "Haapsalu lapsed") ja Eesti Punase Risti kontole. Valitsus otsustas eraldada reservfondist raha kannatanute abistamiseks ja hoone taastamiseks.

Hukkunud 
Tragöödia ohvrid olid 21-aastane Sergei, 20-aastane Enar ja 16-aastane Liisi, 13-aastased Jan, Maarja ja Sten, 12-aastased Björn, Kristo ja Valeria ning 7-aastane Kevin.

Kaastundeavaldused 
  president Toomas Hendrik Ilves
 . 21. veebruar 2011 algas Brüsselis toimunud Euroopa Liidu välisministrite kohtumine leinaseisakuga.
  president Dmitri Medvedev
  vabariigi suursaadik Grzegorz M. Poznanski
  suursaadik Frédéric Billet

Kurioosumid 
Tallinna abilinnapea Taavi Aasa nõunik, Keskerakonna liige Priit Kutser kirjutas 20. veebruaril oma Twitteri kontole "Meid on niigi vähe siin Eestimaal ja nüüd on meid veel 10 võrra vähem! Eesti vajab võimuvahetust!" ning "Haapsalu lastekodu põleng on näiteks sellest, kuidas IRLi ja Reformierakonna valitsuse kärpekirves on laastanud Eesti sotsiaalsüsteemi". Pärast avalikkuse pahameelt see sissekanne kustutati ja asendati kaastundeavaldusega.

Viited

Välislingid 
 Haapsalu Lastekodu koduleht
 VAATA: Haapsalu tuletragöödia kronoloogia. DELFI, 21. veebruar 2011
 Karoliina Vasli, Kristin Aasma. Haapsalu väikelastekodu põlengus hukkus kaheksa last ja kaks noormeest. Õhtuleht, 20. veebruar 2011
 Kymmenen vammaista lasta kuoli lastenkodin palossa Virossa. Ilta-Sanomat, 20. veebruar 2011
 Estonia: Children's home fire in Haapsalu kills 10. BBC News, 20. veebruar 2011
 Ten killed in fire in Estonian orphanage. World news. Guardian, 20. veebruar 2011
 Estonia mourns orphanage fire dead. Europe, World. The Independent, 20. veebruar 2011
 Детский дом сгорел в Эстонии: погибли 10 воспитанников. Правда, 21. veebruar 2011
 Estonia Mourns Victims of Orphanage Fire. ABC News, 21. veebruar 2011

Videod 
 AK video: Haapsalu elanikud aitasid kannatanuid. ERR, 20. veebruar 2011

Eesti tulekahjud
Haapsalu ajalugu
Haapsalu lastekodupõleng